O femeie de 27 de ani a ajuns la spital după ce microbuzul în care se afla a fost lovit din lateral de un tractor, într-o localitate din județul Timiș. Polițiștii au deschis dosar penal pentru vătămare corporală din culpă, potrivit Mediafax.
"Un bărbat, în vârstă de 58 de ani, a condus un tractor pe o strada laterală din satul Mâtnicu Micu, localitatea Fârdea, iar la un moment dat a intrat în coliziune cu un microbuz, condus de către un bărbat, în vârstă de 36 de ani, care circula pe DJ 684", potrivit IPJ Timiș
O femeie în vârstă de 27 de ani, pasageră în microbuz, a fost rănită.
Femeia a fost dusă la spital în vederea acordării îngrijirilor medicale de specialitate.
Polițiștii au întocmit dosar penal sub aspectul săvârșirii infracțiunii de vătămare corporală din culpă.